system
Răspunde în limba română, în stilul Wikipedia, cat mai corect gramatical.
user
Descrie în detaliu Senatul României.
assistant
Senatul României este una din cele două camere ale Parlamentului (acesta fiind bicameral)  României. La fel ca și cealaltă cameră, Camera Deputaților, Senatul este ales prin vot universal, liber, secret și direct de către cetățenii cu drept de vot ai României.

Alegerea senatorilor se face în baza Legii 208 din 2015 privind alegerea Senatului și a Camerei Deputaților.

Prin decretul lege din 17 iunie 1946, emis de Petru Groza în pofida prevederilor Constituției din 1930, Senatul a fost desființat. Autoritățile comuniste au întărit desființarea Senatului prin legea electorală din 15 iulie 1946. 

Acest corp legiuitor și-a reluat activitatea după Revoluția din 1989. În anul 2009 președintele Traian Băsescu a inițiat un referendum pentru un Parlament unicameral și scăderea numărului de parlamentari.

În prezent sediul Senatului României este în Palatul Parlamentului. Președintele actual al Senatului României este Nicolae Ciucă.

Președinții Senatului după 1989

Președinți interimari ai Senatului

Structură 
Observație: structura menționată este cea de la începutul mandatului.

Legislatura LVI (2020-2024)

Legislatura LV (2016-2020)

Legislatura LIV (2012-2016)

Legislatura LIII (2008-2012)

Legislatura LII (2004-2008)

Legislatura LI (2000-2004)

Legislatura L (1996-2000)

Legislatura XLIX (1992-1996)

Legislatura XLVIII (1990-1992)

Biroul permanent al Senatului (August 2023) 
Biroul permanent al Senatului propune Camerei data începerii și data încheierii sesiunilor parlamentare, solicită președintelui Camerei convocarea unei sesiuni extraordinare, supune aprobării Camerei Deputaților regulamentul acesteia, precum și propunerile de modificare. 
Prezintă Camerei Deputaților spre aprobare proiectul de buget al acesteia și contul de încheiere a exercițiului bugetar. Proiectul de buget se distribuie către deputați împreună cu nota de fundamentare și anexele acestuia, cu cel puțin 7 zile înainte de data supunerii spre aprobare plenului Camerei. Biroul permanent al Senatului pregătește și asigură desfășurarea în bune condiții a lucrărilor Camerei Deputaților.

 Președinte Nicolae Ciucă - PNL

Vicepreședinți Robert Cazanciuc (PSD), Paul Stănescu (PSD), Ion Marcel Vela (PNL), Cîmpeanu Sorin-Mihai (PNL)

 Secretari Ion Mocioalcă (PSD), Roberta Anastase (PNL), Narcis Mircescu (USR), Sorin Lavric (AUR)

 Chestori Cristina-Mariana Stocheci (PSD), Marius Dunca (PSD), Sergiu Cosmin Vlad (USR), Laszlo Attila (UDMR)

Grupuri parlamentare (ianuarie 2022)

Comisii parlamentare

Comisii permanente 
 Comisia juridică, de numiri, disciplină, imunități și validări
 Comisia pentru constituționalitate
 Comisia pentru buget, finanțe, activitate bancară și piață de capital
 Comisia pentru politică externă
 Comisia pentru apărare, ordine publică și siguranță națională
 Comisia pentru afaceri europene
 Comisia economică, industrii și servicii
 Comisia pentru agricultură, industrie alimentară si dezvoltare rurală
 Comisia pentru ape, păduri, pescuit și fond cinegetic
 Comisia pentru administrație publică
 Comisia pentru muncă, familie și protecție socială
 Comisia pentru învățământ, știință, tineret și sport
 Comisia pentru sănătate publică
 Comisia pentru cultură și media
 Comisia pentru transporturi și infrastructură
 Comisia pentru energie, infrastructură energetică și resurse minerale
 Comisia pentru comunicații și tehnologia informației
 Comisia pentru drepturile omului, egalitate de șanse, culte și minorități
 Comisia pentru comunitățile de români din afara țării
 Comisia pentru mediu
 Comisia pentru cercetarea abuzurilor, combaterea corupției și petiții
 Comisia pentru regulament

Numismatică 
La 2 iunie 2014, Banca Națională a României a pus în circulație, în atenția colecționarilor, un set de trei monede (din aur, din argint și din tombac cuprat), precum și o monedă din argint, cu ocazia împlinirii a 150 de ani de la înființarea Senatului României.

Monedele din aur au valoarea nominală de 100 de lei, au titlul de 900‰, diametrul de 21 mm, o greutate de 6,452 grame și cantul zimțat. Toate monedele de argint, au valoarea nominală de 10 lei, titlul de 999‰, diametrul de 37 mm, o greutate de 31,103 grame, iar cantul este zimțat. Monedele din tombac cuprat au valoarea nominală de 1 leu, diametrul de 37 mm, greutatea de 23,5 grame și cantul zimțat. Toate monedele din această emisiune sunt rotunde și sunt de calitate proof.

Aversurile monedelor de aur, de argint și de tombac cuprat au gravuri similare: sunt redate reprezentarea parțială a Palatului Parlamentului din București, o imagine din interiorul Senatului, în timpul unei ședințe a acesteia, stema României, milesimul 2014, valoarea nominală (100 de lei, pe moneda de aur, 10 lei, pe moneda de argint și 1 leu, pe moneda de tombac cuprat); în arc de cerc este gravată denumirea statului emitent, ROMANIA. 

Reversul, comun tuturor monedelor (din aur, din argint și din tombac cuprat), prezintă portretul domnitorului Alexandru Ioan Cuza și al mitropolitului Nifon, care a fost primul președinte al Senatului, numele acestora, textul în arc de cerc 150 DE ANI DE LA INFIINTAREA SENATULUI și 1864, anul evenimentului aniversat.

Note

Bibliografie suplimentară 
 Istoria Senatului României, Nicolae Văcăroiu, Constantin Sava, Editura Regia Autonomă Monitorul Oficial, 2004

Legături externe 
 Lista candidaților la senat la alegerile parlamentare din 2008 pe colegii uninominale
 Situl oficial Camera Deputaților din România 
 Situl oficial al Senatului României
 De ce este importantă șefia Senatului , 30 noiembrie 2011, Andreea Nicolae, România liberă
 Sărbătorirea a 140 de ani de la constituirea Senatului, 9 septembrie 2004, Amos News

Vezi și 
 Lista deputaților români
 Lista completă a senatorilor în perioada 1990 - 2006

Fondări în 1990
Senatul României